Exqrch/javanese-Komodo-pixelgpt huggingface dataset:
Seniman NU sajrone lelungan kanthi aktif melu nguri-uri kahanan babagan macem-macem konflik agama lan intoleransi ing sajroning organisasi utawi komunitas
Seniman NU diadegaké tanggal 29 April 2018 wonten ing Semarang, Jawa Tengah
Komunitas iki diasuh dening Alhabib Alwi bin Nuch Al Haddad
Wiwitane, Seniman NU minangka platform media sosial sing digunakake kanggo nyegah panyebaran wiji radikalisme ing salah satunggaling kampus
Minangka pangembangan, Seniman NU dikandung dadi komunitas sing banjur nyusun AD / ART lan pengurus
Kuatir babagan pangembangan Islam kanthi macem-macem ide utawa paradigma statis
Sikep sing mboten satemah agama ingkang rahmatan lil'alamin
Majuning teknologi sing luwih cepet tinimbang kadewasan wong bisa nyebabake skeptis lan gampang diprovokasi kanggo nyalahne siji lan sijine
Komunitas Seniman NU akeh dimeluni klompok utawa kader enem Nahdlatul Ulama
Nanging komunitas Seniman NU uga duwe anggota saka macem-macem latar mburi lan sosial
Kaya sing dibahas ing Rapat Nasional wonten Semarang, Seniman NU bakal luwih fokus kanggo : Kajaba iku, seniman NU ora bakal melu ing jagad politik Indonesia
Kanthi semangat kamardikan kanggo ngatur komunitas Seniman NU
Kabeh masalah sing ana hubungane karo anggota, pengurus, lan program sampun diatur ing Statutes / By-Laws of NU Artists
Saiki Seniman NU duwe 10 cakruk ing tingkat propinsi lan 5 cakruk ing tingkat kotamadya
Diwiwiti dening sawetara seniman NU ing Indonesia kanthi macem-macem kegiatan formal lan informal
Data cakruk Seniman NU inggih puniko : Saben cakruk duwe lurah kanggo nyetel kualitas lan kapasitas cakruk kasebut
Banjur uga ana sub cakruk sing kalebu: Makna Filosofi
Filosofi Seniman NU yaiku carane manungsa bisa tumindak kanthi apik ing kabèh perkara
Wicaksana ing pangerten supaya ora terus-terusan njaga bebener dhewe-dhewe
Kaya déné sawetara literasi agama sing ujar manawa kebenaran mutlak ana ing kuwasane Gusti Allah
Wong-wong amung diwenehi tandha-tandha kanggo nyedhaki kebenaran adhedhasar maqom siji lan sijine
Tata cara lan tumindak kasebut minangka sikap sami ngregani panemu, nrima kabèh ilmu kanggo ngurmati agama miturut norma lan aturan saben agama
"Kasunyatan yaiku penyediaan sing diandharake kanthi tujuan kaendahan" - Muhammad Ainun Najib Tulisan ing ndhuwur yaiku filosofine Seniman NU
Sing saben manungsa mesthi urip ing bebrayan seni
Proses tumuju estetika utawa kaendahan kudu adhedhasar kawruh lan pengalaman wektu golek kabeneran supaya bisa ditrapake wonten ing kawicaksanan
Urutan kanggo tekan puncak kawicaksanan yaiku logika, etika, estetika.
Logika minangka kemampuan kanggo golek kanthi bener saka sing salah, mula etika yaiku tembung utawa tumindak sing ngemot unsur sing apik lan ala, déné estetika minangka kabajikan utawa keputusane supaya mesthi tumindak kanthi apik (ora ala)
Saben manungsa diparingi cipta, rasa, karsa, lan karya seni
Ora kaiket karo istilah seni baku koyoto tari, téater, musik, utawa lukisan
Seni bisa nduweni arti sing kompleks ing manungsa
Pengalamane babagan lelungan urip manungsa bisa ndeleng, ngrungokake, lan ngrasakake kabèh babagan seni
Seni iku tansah dinamis lan bakal urup lan urip, amargo sejatine manungsa bisa urip mergo seko seni kasebut
(Indonesia) situs web resmi Seniman NU
Paul London Paul Michael London (lair 16 April 1980) iku pamain gulet profésional kang asalé saka Amérikah Sarékat
London lair ing Austin, Texas, lan duwe sedulur loro, ya iku Daniel lan Jonathan
Ing taun 1996, Daniel tiwas déning supir mabuk nalika umur sanga-las taun
Déné pakaryané Jonathan iku minangka dhirèktur vidhéo musik
Dhèwèké mèlu nyengkuyung adeging tim gulet sekolah kang sepisanan
Dhèwèké iku dadi kaptèn, nggawé "letterman" kanggo sepisanané lan uga nyekel rékor wektu "pinfall" paling cepet kalawan 7.4 sekon, nanging sabanjuré rékoré dipecahaké déning Westlake great lan 2X State Champion Justin Wood kalawan 6.9 sekon
Dhèwèké iku turunan Mèksiko saka jalur ibuné
Mula dhèwèké iku anggoné tuturan mawa bilingual utawa dwi-basa, ya iku kalawan basa Inggris lan Spanyol.
Tyson Gay Tyson Gay yaiku salah sawijining atlèt kang asalé saka Amérika Sarékat, dhèwèké lair surya kaping 9 wulan Agustus taun 1982
Tyson Gay lair ing Lèxington, Kentucky lan saiki uga manggon ana ing tanah kelairané
Tyson Gay yakuwi atlét kang mèlu ing cawang olah raga lumayu ing lintasan lan ing aspal nomer 4x100 mèter, dhèwèké duwé dedeg piyadeg 165 cm
Saikiné dhèwèké dilatih déning juru latih Lance Brauman lan Jon Drummond
Tyson Gay anak saka wong tuwa Daisy Gay lan George Mitchell, duwé mbakyu kang jenengé Tiffany kang jalari dhèwèké péngin dadi atlét lumayu
Riwayat wiyatané Tyson gay yaiku dhèwèké naté sekolah ana SMA Lafayette utawa "Lafayètté High School", lan ing pawiyatan luhur Arkansas utawa University of Arkansas kanthi jupuk jurusan Ékonomi
Tyson Gay ambyur ing donyaning atlètik sawisé dhèwèké ngrampungaké kuliyahé ana ing jurusan Ékonomi University of Arkansas
Gegladhi kang dilakoni dhèwèké kanggo ngundhakaké wiwitan lumayu kang alon biyantu Tyson bisa luwih apik tampil ing trèk lumayu, lan ing taun 2004 dhèwèké mèlu "uji coba" ing Olimpiadhe Athena dianggep bakal dadi salah siji atlét kang mumpuni
Ing taun 2005 Tyson Gay ngrampungaké lomba ing nomer loro nomer 200 mèter kajuwaran "USA Outdoor Championship"
Ana taun kasebut uga dhèwèké mèlu tampil ing kajuwaran donya lan ngrampungaké ana ing nomer papat
Atlét Amérika kasebut ngrampungaké kabèh nomer ana ing nomer papat
Taun 2005 uga dadi taun kang mirunggan sebab taun kasebut Tyson Gay menang medhali emas kping pisan ing riwayat kariré
Pengalaman ing Kajuwaran Donya
Minangka atlét kang wis kagolong sènior, Tyson Gay wis duwèni pirang-pirang pengalaman kaya ta ing tingkat nasional lan internasional
Pengalaman ing tingkat internasional kaya déné
Nalika Olimpiadhe Béijing 2008 diadani, atlét kang ngancik umur 29 taun nalika semana kasebut nembé nandhang cidra "hamstring", saupama ora nandhang cidra dhèwèké bisa dadi calon kang bisa ngrengkuh medhali emas tinimbang atlét favorit saka Jamaika yaiku Usain Bolt lan Yohan Blaké
Ing Olimpiadhe iki, Tyson Gay uga saingan kalawan mitra sanegarané yaiku Justin Gatlin kang ngasoraké dhèwèké ana ing kualifikasi kanggo lumebu Olimpiadhe wulan Juni 2008
Ing Olimpadhe kasebut Tyson Gay ora olèh medhali emas
Sawisé Olimpiadhe Béijing 2008 lan taun 2009 Tyson Gay ora mikolèhi medhali kang aji lan asring absèn ana ing kajuwaran-kajuwaran atlètiik donya jalaran nandhang cidra boyok lan kudu mulihaké kahanan awaké nanging dhèwèké ajeg jaga kasarasané lan ajeg latihan supaya tenagané ora mlorod
Minangka salah siji atlét kang duwèni playu paling cepet sadonya, Tyson Gay wis rumangsa mutung ing nomer lumayu 200 mèter Olimpiadhe London 2012 jalaran dhèwèké luwih milih konsèntrasi ing nomer 100 mèter, putusan kasebut kalebu wani jalaran dhèwèké pilih ninggalaké siji nomer kang cukup favorit amarga manut pètungané pikiran luwih bener
Nemahi cidra ing taun-taun sadurungé Tyson Gay ora péngin jikuk luwih akèh kalodhangan
Mangka dhèwèké luwih pilih nomer kang dianggep bisa ngasilaké medhali kanggo dhèwèké lan negarané
Sadurungé dhèwèké uga uwis nglatih awaké ana ing Orègon
Nalika kualifikasi aturané yaiku rangking siiji, loro, lan telu ing saben lomba bakal lolos langsung menyang London nanging kabèh uga kalebu ing nomer 4x100 mèter rilei
Tyson Gay ing taun 2007 Kajuwaran Donya Osaka menang ing nomer 100 mèter lan 200 mèter lan lungguh ana klasemèn nomer loro, mapan ana ing buriné Usain Bolt senadyan lumayu kanthi jarak luwih cendhèk
Ing Olimpiadhe Rio de Janério 2016 yaiku dadi Olimpiadhe katelu kang dièloni déning Tyson Gay
Kanggo atlét dadi pasarta ing katélu Olimpiadhe yakuwi minangka gegayuhan kang maremaké, jalaran Olimpiadhe kasebut pesta olahraga kang diadani saben patang taun sepisan.
Nanging émané ing Olimpiadhe iki tim Amérika Sarékat kang dibéla déning Tyson Gay, Justin Gatlin, lan Mike Rodgers amèh waé mangayubagya kamenangané ing lintasan lumayu, mangayubagya pikolèhan medhali perunggu, nanging ing papan wektu nuduhaké yèn tim Amérika Sarékat didhiskuwalifikasi saka lomba utawa dicorèk kanthi tulisan "DQ"
Sawisé didhiskuwalifikasi, medhali pikolèhan Amérika Sarékat diwènèhaké marang tim Kanadha
Tim Amérika Sarékat rumangsa getun jalaran kadadéan kang mangkono apa manèh ing ajang Olimpiadhe yaiku ajang olah raga paling gedhé sadonya banget-banget gawé wirangé , gawé getun atlét lan negarané
Tyson Gay gawé para awak médhia gègèr nalika dhèwèké biwarakaké ana bebrayan yèn dhèwèké wis diukum ing taun 2013
Ukuman kasebut ditibakaké jalaran tim juru latih Tyson Gay mènèhi obat kang ngemot unsur "doping" utawa obta kang dipenging ana jagading olah raga, nanging dhèwèké amung diukum setaun lan kang paling gawé kagèt yaiku medhali emasé ing Olimpiadhe London 2012 dijaluk.
Mager Timun Mager Timun ya iku mapakaké salah sawiijining sikil ing ngarepe sikil liyane ing posisi mencong, kanthi tungkak sikil ngarep ing cerake jempol sikil kang mburi
Mangkono iku sikil tengen = Rujukan =
Nanggung Nanggung ya iku salah sawijining obahan jogèd kanthi ngudhunaké lengen, déné drijiné iku nganti sumèlèh ing sanjabané pupu
Sirah lan pérangan awak sisih dhuwur ngetutaké obahing lengen kanthi condhong ing sisih kang padha.
Nikelwarti Nikelwarti yaiku salah sawijinig olahan joged nglipet loro tangan
utawa lainne prenahan koyoto diterangake ing istilah jèngkèng.
Kambeng Kambeng yaiku salah sawijining obah-obahan ing joged
Obahane arupa lengen loro-loroné diobahaké kanthi lumaksana
Kapindho lengen didelehaké ing ngarep awak, sikut lan ugel-ugel, dening èpèk-èpèk..
Lèyèk Lèyèk yaiku salah sijining obahan jogèd kanthi ngadeg nganggo sikil loro sing cecaketan, abot awak dipindhah ing sikil siji, saéngga awak dhoyong ana ing salah sijining iring
Sirah nolèh ing sisih kang padha
Nalika ngadeg "tanjak", posisi sikil dimathukké: umpama awak dhoyong ing sisih kiwa, sikil owah tumuju "tanjak" tengen.
Gandamaru Gandamaru yaiku prenah lenggah ingkang apik kanggo penjogèd lanang alusan
Prenahé yaiku driji-drijiné dikèpang, èpèk-èpèk ngadhep ndhuwur nanging uga bisa ngadhep ing awak.
Candhi Rimbi Candhi Rimbi utawa Candhi Cungkub Pula iku candhi Hindhu Siwa kang mapan ing Pulasari, Barèng, Jombang, Jawa Wétan
Candhi iki ditemokaké déning Alfred Wallace ing abad kaping-19
Wujuding candhi iki ya iku pesagi lan ngadhep arah kidul
Sikil candhi iki wujud telung undhakan kanthi pacakan gedhé kanggo mrenahaké undhak-undhakan lumebu
Candhi iki ditemokaké déning Alfred Wallace ing abad ka-19
Banjur ing taun 1907, candhi iki ditliti déning J
Knebel lan wiwit dipugar nalika taun 1990.
Candhi Rambut Monté Candhi Rambut Monté (Jawa: ꦕꦟ꧀ꦝꦶꦫꦩ꧀ꦧꦸꦠ꧀ꦩꦺꦴꦤ꧀ꦠꦺ; Indonésia: "Candi Rambut Monte") yaiku candhi Hindu kang mapan ana ing Dhésa Krisik, Gandusari, Blitar, Jawa Wétan
Candhi iki kagawé saka watu andhésit lan kadhênah segi papat, kanthi dawa 292 cm, amba 296 cm, lan dhuwur 85 cm
Miturut masarakat sekitaran, jeneng candhi dijupuk saka rong tembung yaiku "rambut" lan "monté." Tembung "rambut" ("ra+but") iku asalé saka cekakan tembung "buyut" katambahan awalan "ra-" kang nduwèni teges pakurmatan
Déné tembung "monté" kajupuk saka jeneng wit Monté
Wujuding candhi yaiku persegi
Candhi iki nduwéni tratagan nang sisih kulon
Candhi iki saiki kari bagéan sikil lan awak amarga bagéan dhuwure wés rusak
Candhi iki nduwéni rêrênggan awujud "kala" (ndas raseksa kanthi rambut nggedawul tur siyung landhep) sing yén didelòk saka kadòhan kaya wong mbrangkang
Sakliyané iku uga ana lingga-yoni bentuké sulur-suluran
Ing cedhaké candhi ana sumberan kang ngabentuk telaga
Banyuné ora buket saéngga iwak lan tetanduran banyu isoh kadelok kanthi jelas
Ing telaga iki uga ana atusan iwak mirunggan kajeneng "Sengakring" kang dikramatné dening masarakat sekitaran.
Candhi Pari Candhi Pari sing manggon ing Désa Candi Pari, Porong, Sidoarjo, Jawa Timur, ditemokaké tanggal 16 Oktober 1906
Nalika pamarintah HIndia Belanda, Candhi Pari wis didandani lan ditambahi kayu ing plangitan lawang lumebu
Sabanjuré, didandani manèh ing taun 1994–1999 ing sakngisoré tanggung jawab Kanwil Depdikbud lan SNSP (saiki BPCB) Jawa Timur
Candhi Pari mawujud wewangunan pesegi saka bata, madhep ngulon nganggo watu andhesit
Candhi iki dawané 18,86 m; ambané 14,10 m; lan dhuwuré 13,40 m
Nalika disawang, Candhi Pari katon cendhèk lan dawa
Payoné mirip candhi-candhi Khmer (Kamboja) lan Champa (Viètnam).
Candhi Badut Candhi Badut iku candhi Hindu-Siwa kang kapernah ing Desa Karang Besuki, Sukun, Malang, Jawa Timur
Candhi iki minangka ditemokake taun 1912 dening kontrolis saking Kantor Pamong Praja ing Malang
Wonten ngarep candhi iki wonten 3 candhi perwara nanging mung tinggal alas candhi kémawon
Candhi Badut iki dening Purbatjaraka digandhengake karo prasasti kang ditemokake wonten desa Merjosari, yaiku prasasti Dinojo
Prasasti ngucapake Sanserketa lan huruf Jawi kuno
Isi Prasati iku mangsuli Raja Gajayana saking kerajaan Kanjuruhan kang mengeti anggone ngawe arca Agastya saking watu ireng minangka pengganti arca Agastya kang di dael saking kayu Cendana
Gajayana iku anak saking Dewasimha lan sakderengipun gantekna minangka raja Gejayana dijenengi Limwa dening Poerbatjaraka
Mangkono kata lisva tegese tukang joged utawa anak komedi kang tegese "badut" dening poerbatjaraka
Candi Badut marep sisih kulon, 3 candi perwara ing ngarep lan pisanan diubengi dening pager tembok
Candi iki wujud bujur sangkar ukuran 11x 11 meter lan tinggine durung diketahui
Candi Badut ndue khusus yaiku lapik kang gadah duwur 2 meter tanpa dekorasi ing kabèh, klebu mboten wonten bingkai
Dadine sering diarani sikil candi
wonten sisih kulon wonten tangga kang pipi tangga kang wujud ikal lemah
Candi Badut nunjukaken bingkai Klasik Tua yaiku bingkai rata, bingkai padma, lan bingkai separo lingkaran
Tiga relung wonten candi, isi 2 relung arca yaiku arca Agastya wonteng sisih kidul, arca Durga mahisasuramardini wonten relung sisih lor
Candhi Mleri Candhi Mleri, candhi ingkang sabagéan amblegan watu-watuné ditumpuk dadi kompleks pasaréan iki papan panggoné ana ing
Mulo kui, uwis ora ketara wujud candhiné, masarakat ngarani Kompleks Kuno Mleri Wonten ing kompleks kuwi ditemokaké reca Durga ingkang bagéan mburine ana prasasthi kang isi ongko taun 1102 Saka (1180 M)
Saka taun kuwi ditarka Candhi Mleri diadegaké kurang luwih ing abad 12 Masei
Sakliyané reca Durga, uga ditemokaké manéka warna unsur bangunan
Bagelenan, Srengat, Blitar, Jawa Wétan
Candhi Ampèl Candhi Ampèl yaiku salah sawijing candhi Hindhu kang mapan ing Dusun Dukuh, Ngampèl, Joho, Kalidawir, Tulungagung, Jawa Wetan.Candhi iki dunung ana ing lebak sekitar pagunungan Walikukun
Aran Ampèl dijukuk saka papané candhi iki, yaiku Ngampèl
Candhi Ampèl minangka candhi tunggal kang disusun saka bata lan watu andesit
Sisih ngisor candhi iki uwis remuk
Sakabehé bentuk saka candhi iki uwis ora bisa diarani maneh uga arah madhepé
Panalitèn kang sepisanan marang Candhi iki dilakokaké dening N.J
Miturut cathetatne ROC 1908, diwartakaké déné ing kiwa tengené Candhi ditemokaké reca "Parwati" kang tinulis tahun 1331 Saka (1409 Masehi), reca "Bima", reca "Siwa", reca "Parwati", lan prasasti.
Candhi Bangkal Candhi Bangkal, yaiku candhi ana ing caket ledhok aliran Kali Brantas
Candhi Bangkal naté dirembug dèning N.J.Krom taun 1923 ana ing bukunè "Inleiding tot de Hindoe Javaansche Kunst," kanti cekak
Vloger ana ing bukuné "De Monsterkop in de Hindoe-Javaansche Bouwkunst" ngandharaké panggonan lan ngrembug endhas "kala" ingkang ana ing candhi iku
Situs Candhi Bangkal nduwèni amba 1.702 m2, dawa bangunané 10,24 m, alang 6,25 m, lan dhuwur 10,8 m.
Candi Planggatan Candi Planggatan kapernah ing Dusun ambak, barjo, Ngargoyoso, Karanganyar, Jawa Tengah ingkang cedhake pemukiman warga
ing candi Planggatan iki ditemokke sebagian fragmen watu candi bentuke persegi, sebagian watu candi ketok mentungul soko beberapa bagianne bukit diperkirakke iku bagian soko sikile candi.wujude candi iki berteras-teras, wujud lan wates terase wis ogak ketok jelas
wit ringin gedhe urip ning tengah-tengah runtuhane candi sing awut-awutan ndek lemah ukuran 30 m × 30 m
soko bentuk relif candi iki nggambarake wong numpak jaran
wong iku ngaleh ninggalne omah lan dikawal wong telu soko pengawal.salah siji soko pengawal iku nggowo tombak, lan liyane nggawe payung.ing burine tatahan kawujud bangunan ingkang bentuk mirip altar ge penyembahan ndek candi cetho
watu liyane ditemokke relif sing nggambarake pasukan tentara jejer baris nggawe senjata tombak
ndek candi Planggatan iki ditemokke relif Ganesa, lingga-yoni kecil, bokor watu panggon sesajen
ing cedake tatahan Ganesa onok tatahan
Dhadhap (jogèd) Dhadhap yèku salah sijining obahan jogèd kang distilisasi, mirunggané kanggo jogèdan lang alus
Carané dengkul ditekuk banget, sawijiné sikil napak nang ngarep, déné sikil liyané sejajar nang mburi, lêngên loro lurus nang samping sikil loro kanthi dlamakan tangan nèmplèk nang pupu..
Gladrining gendéra praja atmabuh iki nunjukaké gendéraning praja-praja atmabuh kang muncul ana ing sajroning dhaptaring praja-praja atmabuh
Kanggo gendéra liyané, dèlèngen "gendéraning pergerakan otonomis lan sesesionis aktif, gendéraning praja-praja mardhika," lan "gladri gendéra-gendéraning teritori kang ora mardhika." Kabeh gendéra digambaraké kanthi posisi saka ana ing kiwa gendéra
Kajaba gendéra Irak, Iran, lan Arab Saudi kang digambaraké kanthi posisi saka ana ing sisih tengené gendéra
Gendéraning Negara-Negara Anggota lan Pengamat PBB
Dwain Chambers Dwain Chambers yaiku salah sawijining atlét lumayu kang asalé saka Britania Agung
Jeneng jangkepé yaiku Dwain Anthony Chambers, lair surya kaping 5 wulan April taun 1978 ing Islington, London Lor, London, Inggris
Chambers yaiku atlét lumayu ing nomer "sprint" dadi salah sawijining atlét lumayu kang playuné paling cepet ing tlatah Éropah lan ing sujarah Atlètik
Chambers mèlu ing lomba nomer 100 mèter kang nyekel rékor dadi atlét lumayu Inggris kang paling cepet ing urutan nomer lima
Chambers wis naté menangi medhali ing kajuwaran Donya Lumayu Éropah lan dadi juwara manèh kanggo nyekel rèkor wektu lumayu ing Éropah nomer 60 mèter kanthi cathetan wektu 6.42 dhetik
Chambers dadi salah siji atlét kang kaloka saka Inggris kawit dheweké menang ing kajuwaran donya taun 1999 nalika umuré isih 22 taun
Dhèwèké ngatonaké kaprigelané minangka nom-noman, menang ing nomer 100 mètér lan "sprint relay" antuk emas ing kajuwaran Éropah yunior 1995 lan nyathethaké rèkor yunior lan dibalèni manèh ing taun 1997
Chambers lumayu ing nomer 100 mèter lan kasil nyathethaké wektu 10.06 dhetik lan dadi atlet paling enom kang naté olèh medhali, senajan ta medhali perunggu ing taun 1999
Juru latihé chambers nalika yunior yaiku Shèlwyn Philbert kang bisa dadèkaké dhèwèké isa ndulang pangaji-aji kang cukup gèngsi ing mangsa enomé
Karir sènioré Chambers diwiwiti ing taun 1998, nalika dhèwèké ngancik umur 19 dhèwèké bacutaké lelakoné
Ing Olimpiadhe Sidney 2000 dhèwèké dadi atlét lumayu asal Éropah kang tampil paling becik dhèwèké nyathetaké wektu 10 dhetik kanggo kaping pindhoné yaiku ing Olimpiadhe Sidney lan Kajuwaran Donya taun 2001
Nanging Chambers sok kangèlan tampil ing performa poncode
Ing kajuwaran donya taun 2003, dhèwèké ora dianggep pinunjul nanging kasil ngrampungaké lomba ana urutan kapapat
Taun 2004 kariré Chambers rada mlorod jalaran dhèwèké dianggep ngombe obat-obatan kang dipenging utawa dhoping kanthi ngombe steroid THG
Asilé dhèwèké diukum rong taun ora olèh mèlu kajuwaran apa waé lan nampa ukuman ora olèh pentas ing Olimpiadhe salawasé
Sadawané kariré Chambers, senadyan ta ora kasil mboyong gelar kajuwaran, nanging cathethan wektuné Chambers bisa gawé marem dhèwèké
Rékor-rékoré Chambers manawa diklumpukaké dadi pirang-pirang
Perkara kang gawé jenengé Chambers kucem yaiku ing taun 2003 lan jalari kalodhangan dhèwèké kanggo nggayuh medhali emas Olimpiadhe Athena 2004 kabeslah
Senadyan getuné dhèwèké wis katon ana ing kajuwaran Commonwealth Games ing Manchèster taun 2002 Chambers digadhang-gadhang bakal dadi saingan utamané atlét lumayu kang naté menang ing Olimpiadhe yaiku Maurice Green
Jajal supaya bisa tampil luwih konsistèn manèh, Chambers milih pepisahan kalawan juru latihé kang paling lawas mbesut dhèwèké yaiku Mike McFarlane lan ganti juru latih menyang Remi Korchemny
Juru latih kang wis yuswa 73 taun kang naté mbesut atlét Ukraina, Valery Borzov biyèn antuk emas ing Olimpiadhe taun 1973
Sawisé dilatih déning Korchemny, Chambers rumangsa dhèwèké ora salah pilih juru latih nyatané dhèwèké kasil nyathethatké wektu ing lumayu 100 mèteré 9.65 dhetik, wektu kang mèh waé nyedhaki rekor donya
Obat Anabolic-Steroid THG kang dijajal dhèwèké digawé ing kutha San Francisco déning pabrik Bay Area Laboratory Co-Operative (Balco), kang diduwèni déning kancané Korchemny ing klub lumayu KMA yaiku Victor Conté
Sawisé luwar saka ukuman, Chambers menang medhali emas ing nomer 4x100 mèter "relay" ing kajuwaran European Championship ing kutha Gothenburg
Nanging mitrané Chambers Darren Campbell nulak kanggo mangayubagya kamenangané malah kepara nesu jalaran medhali emasé ing taun 2003 kajaluk amarga konangan ngombé obat-obatan
Sawisé antuk tanggapan kang ora nyenengaké saka bali ukumané, Chambers ninggalaké donya atlètik kang wis mumbulaké jenengé lan nyoba kabegjané ing olah raga "American Football", nanging dhèwèké ketaman cidra ing sikilé lan olah raga NFL Éropah kang dhèwèké éloni diandheg.
Sawisé kumawani ninggal donya atlétik, Chambers ngalih menyang olah raga Rugby lan dikotrak déning tim Castleford Tigers
Chambers mutusaké bakal bali manèh menyang atlètik lan ngincer bisa lumebu ing tim Britania Agung kanggo Olimpiadhe Bèijing 2008
Ora akèh atlét kang nggeluti amung secawang olah raga kaya Chambers, wis naté tampil ing Olimpiadhe Chambers ngalih cawang olah raga lan uga naté tampil ing Superliga kanggo klub ing Turmoil lan uga ngalih cawang olah raga manèh ana ing cawang Rugby
Sakèhé uwong duwé panganggep yèn Chambers wis jumangkah kadohen saka oyodé lan nganggep dhèwèké ora mungkin bisa nglakoni kuwi kabèh, Nanging Chambers buktèkaké manawa panganggepé sakeh uwong kasebut klèru, malah dhèwèké rumangsa bisa dadi "inspirasi" kanggo wong-wong kang duwé nasib kaya dhèwèké jalaran kariré kalebu suksès.
Pirantel Pirantel ya iku sawijining obat cacing utawa obat anti-cacing
Obat iki nyegah cacing urip ing awak manungsa
Pirantel dipigunakaké kanggo ngobati infeksi sing disebababaké cacing kaya ta cacing kremi ("Enterobius vermicularis"), cacing tambang ("Ancylostoma duodenale" utawa "Necator americanus") lan cacing gelang ("Ascaris lumbricoides")
Masiyo mangkono obat iki ora mandi kanggo cacing pecut "(Trichuris trichiura)." Pirantel nglumpuhaké cacing saéngga cacing kasebut bisa kawetu nalika ngising
Ana manéka werna wujud saka obat iki kaya ta: Dhosis
Aturan ngombé pirantel ya iku: Cara nganggo
Pirantel bisa dikonsumsi kanthi cara rutin saben 6 sasi sepisan
Pirantel kudu digunakaké kaya sing diresèpaké dhokter utawa sing dianjuraké ing label kemasan
Nalika ngombé pirantel, luwih becik nganggo banyu segelas kebak
Pirantel bisa diombé nalika madhang utawa tanpa madhang
Ing wujud cuwèran utawa suspesi, pirantel diocak-ocak luwih dhisik
Sakwisé iku diombé nganggo sendhok taker, pipet, utawa gelas taker sing ana pangukuré supaya pener anggoné ngombé lan jumbuh dhosisé
Obat iki ora mbutuhaké obat pencahar utawa pasa sakwisé ngombé
Menawa ana sawijining kulawarga sing kena infeksi cacingen, pawongan ing kulawarga iku kemungkinan gedhé uga kena infeksi cacingen
Prastawa iki kadadeyan amarga cacing cepet banget anggoné nular mawa cedhak karo wong liya
Supaya cepet mari anggoné infeksi cacingen, kolah utawa jedhing kudu sregep anggoné ngresiki, sandhangan, andhuk, lan seprei kudu dikumbah
Obat iki prayogané disimpen ana ing hawa ruwang
Obat iki diadohaké saka sunaring srengéngé langsung lan papan panggonan sing ampeg
Pirantel aja didèlèh ing kolah utawa jedhing lan lemeri ès utamané ing "freezer"
Saben mèrék nduwéni paugeran anggoné nyimpen obat iki
Gatèkaké prèntah nyimpen ing wungkusé
Pirantel iki luwih becik diadohaké marang obat liya utamané sing ambuné sengak
Adohaké obat iki marang bocah cilik lan uga kewan ingon-ingon
Aja mbuwang obat iki menyang pecerèn kolah
Sadurungé migunakaké pirantel, kudu ndeleng tanggal kadaluwarsa ing ana ing wungkusé
Menawa wis kliwat tanggal kadaluwarsa, luwih becik diguwak
Anggoné mbuwang iki ora kena sembrana